באלבום זה שר איינשטיין את כל השירים, מלבד שיר הנושא האינסטרומנטלי (שהוקלט מאוחר יותר עם מילים באנגלית לאלבומו של חנוך "Shalom") והשירים "מאיה" ו"שחק אותה" ששר חנוך. את השיר "מאיה" הקדיש חנוך לבִיתו, עוד בטרם נולדה). את השיר "מה איתי" שר איינשטיין בדואט עם ג'וזי כץ. "אבישג" הוא אחד השירים הבודדים והנדירים שאריק איינשטיין הלחין בעצמו במהלך הקריירה הארוכה שלו.
"פלסטלינה" נחשב לאחת מפסגות היצירה של איינשטיין מצד אחד ולפריצה הגדולה של חנוך מצד שני. מהאלבום הצליחו השירים: "אמא שלי", "מאיה", "מה איתי", "אסור לוותר" ו"ערב שישי".
בעקבות ההצלחה, פנה חנוך לקריירה עצמאית וניסה את מזלו באנגליה, שם הקליט אלבום סולו באנגלית (Shalom, 1971) שנכשל מסחרית ולא סלל את דרכו של חנוך לשוק הבינלאומי. שלום חנוך חזר לישראל בסוף 1973, הקליט שירים אחדים עם להקת בני נח וב-1975 הקים עם אריאל זילבר את להקת תמוז. ב-1977 הוציא חנוך את אלבום הסולו הראשון שלו בעברית, "אדם בתוך עצמו".
את עטיפת האלבום "פלסטלינה" עיצב דוד טרטקובר שעיצב רבים מאלבומיו של איינשטיין באותו עשור, כשהוא משתמש בתמונות שצילמה אלונה איינשטיין, באותה עת אשתו של איינשטיין.
שיתוף הפעולה בין איינשטיין לחנוך התחדש רק עשור לאחר יציאת "פלסטלינה", במסע הופעות משותף שתועד באלבום כפול. אלבום האולפן המשותף הבא של השניים, שנקרא "מוסקט", יצא בשנת 1999.
כנסיות עתיקות בארץ ישראל
ברחבי ארץ ישראל נמצאו כ-265 כנסיות נוצריות עתיקות. רובן נמצאו באזור ירושלים ובית לחם ומיעוטן בגליל, בגולן ובנגב. ביוני, 2011, נתגלו בפעם הראשונה בעכו העתיקה שרידי מבנה ציבורי, שככל הנראה שימש ככנסייה בתקופה הביזנטית.
הכנסיות שנמצאו בארץ ישראל נבנו בשלוש תקופות עיקריות:
לאחר כיבוש ארץ ישראל על ידי המוסלמים, כמעט שלא נבנו כנסיות חדשות.
רסלינג
רסלינג היא הוצאה לאור של ספרי עיון, המקדישה עצמה לקידום השיח התאורטי-ביקורתי בשדות האמנות, התרבות והחברה. חלק גדול מספרי ההוצאה הם באוריינטציה פוסטמודרנית וכוללים תרגומים בנושאים אלה.
היסטוריה.
ההוצאה הוקמה בשנת 2000 על ידי עידן צבעוני ויצחק בנימיני והם גם בעלי ההוצאה ועורכיה הראשיים. להוצאה ועדה אקדמית המפקחת על בחירת הכותרים לפרסום ועל טיב העריכה והתרגום. חברי הוועדה הם אליעזר (אד) גרינשטיין, רות הכהן-פינצ'ובר וחנן חבר.
ההוצאה מפרסמת כ־40 ספרים בשנה, בשלוש סדרות עיקריות:
בשנת 2006 הושקה, בשיתוף בית הספר לעיצוב שנקר, סדרת ספרים בנושאי תרבות בשם תרבות חזותית. עורכי הסדרה הם מיכה לוין, עודד היילברונר ולארי אברמסון.
בשנת 2014 השיקה רסלינג סדרת מקור לספרות ניסיונית בשם מעבדה באמצעות הוצאת שני ספרי ביכורים: 'רוגטקה' מאת תמר גטר וספר עלטה מאת עיגול שחור.
פלסטלינה
פלסטלינה (מיוונית: Plastikos - מכויר) או בשמה העברי טינית (מהמילה טין) היא חומר פלסטי, כלומר חומר אשר אינו נוטה לחזור לצורתו המקורית, וניתן למתוח אותו במידה רבה מעבר למידתו המקורית. פלסטלינה היא תערובת של וזלין, מלחי סידן (בעיקר סידן פחמתי) וחומצות שומן, השם הוא סימן מסחר של חברת Flair Leisure Products. ייעודו של החומר לשמש כצעצוע ילדים, אך הוא משמש גם באמנות ובהפקת סרטי אנימציה.
הפלסטלינה אינה מתקלקלת כאשר היא חשופה לאוויר, והיא מיועדת לשימוש רב-פעמי. על ידי ערבוב פלסטלינה בצבעים שונים ניתן לגוון את צבעי הפלסטלינה לצבעי ביניים.
המשחק בפלסטלינה מחזק את שרירי כף היד ואת המוטוריקה העדינה. חומרים נוספים המשמשים לאותו צורך הם בצק משחק, פימו, פליידו וסילי פאטי.
סביב העבודה בפלסטלינה קיימת תעשייה של ספרי הדרכה וכלי עיצוב.
ממציא הפלסטלינה (בשנת 1897) היה האמן הבריטי ויליאם הרבוט.
פלסטלינה מהווה חומר הגלם לאנימציית סטופ מושן. בין היצירות שהופקו בצורה זו נמצאות הסדרה משלים שועליים ואגדות המלך שלמה.
לגיון הזרים
לגיון הזרים הוא כוח צבאי, המוקם על ידי המדינה מבני לאומים זרים. חיילי לגיון הזרים מתפקדים כמו שכירי חרב ובעבר היו נפוצים בכל רחבי אירופה. כיום נותרו רק שני לגיוני זרים ביבשת: הצרפתי והספרדי. הביטוי "לגיון הזרים" מתייחס בדרך כלל ללגיון הזרים הצרפתי, שהוא המפורסם מבין כולם.
ליגיון הזרים
קוליטיס
DVD-RW
נטפים
נטפים היא חברת השקיה ישראלית המיועדת לחקלאות בת-קיימא. לחברה 29 חברות-בנות, 17 מפעלי ייצור ו-4,300 עובדים ברחבי העולם. נטפים, שהוקמה בקיבוץ חצרים בשנת 1965 והייתה בין חלוצי ההשקיה בטפטוף. כיום מציעה נטפים מגוון רחב של פתרונות השקיה חכמים - החל בטפטפות וממטירים, ועד טכנולוגיות מתקדמות לניטור, בקרה ואוטומציה של הגידול (CMT) - לחקלאות, לגינון ולכרייה.
נטפים שולטת ביותר מ-30% משוק ההשקיה בטפטוף העולמי. מפעל "נטפים" הוא הגדול במפעלי התעשייה הקיבוצית. "נטפים" נמצאת במקום ה-26 ברשימה שעורכת חברת "דן אנד ברדסטריט" של כלל החברות התעשייתיות בישראל. בראש החברה עומד הנשיא והמנכ"ל, רן מידן, והבעלים המשותפים שלה הם אורביה (שנקראה בעבר מקסיכם) (80%) וקיבוץ חצרים (20%). מידן הודיע על כוונתו לפרוש באמצע 2020, וגבי מיודובניק נבחר להחליפו.
מוצרים.
"נטפים" מייצרת מערכות השקיה בטפטוף וטכנולוגיות מים נוספות במטרה להגדיל את תפוקת היבולים ולשפר אותם, תוך שימור איכות והמים וכמותם, ושמירה על פוריות האדמה. מוצרי החברה נועדו לספק פתרונות בתחום ההשקיה היעילה, הבקרה ותורת החקלאות (אגרונומיה) עבור מגוון רחב של גידולי שדה באזורים מגוונים מבחינה טופוגרפית ובתנאי אקלים שונים. במקביל משיקה נטפים מערכת השקיה בלחץ נמוך, המהווה פתרון לאזורים שבהם לחץ המים או תשתית החשמל אינם מאפשרים שימוש במערכות בלחץ גבוה. פיתוח זה יאפשר להפיץ את מערכות ההשקיה בטפטוף באזורים חקלאיים נוספים.
בעלות.
בשנת 1973 הכניסה נטפים את השותף הראשון בחברה, קיבוץ מגל השוכן בצפון השרון, ובשנת 1978 נוסף השותף השני - קיבוץ יפתח השוכן בגליל העליון. נטפים חצרים, מגל ויפתח התמזגו ב-1998 לחברה בשם נטפים (ACS) בע"מ. בשנת 2006 רכשו מרקסטון קפיטל גרופ וקרן טנא נתח מחברת נטפים. בשנת 2011 רכשה קרן פרמירה נתח שליטה בנטפים. בעקבות רכישה זו הייתה נטפים בבעלות משותפת של קרן פרמירה (61%), קיבוץ חצרים (33%) וקיבוץ מגל (6%). ב-2017 רכשה חברת מקסיכם המקסיקנית 80% מהבעלות בחברה עבור יותר מ-1.5 מיליארד דולר. מקסיכם רכשה את כלל האחזקות של קרן פרמירה וקיבוץ מגל, וחלק מאחזקות קיבוץ חצרים.
פריסה עולמית.
בשנת 1981 הקימה נטפים בארצות-הברית את החברה-הבת הבינלאומית הראשונה שלה - NII. כיום מעסיקה נטפים יותר מ-4,000 עובדים ב-29 חברות-בת וב-17 מפעלי ייצור ברחבי העולם.
השקיה בטפטוף וקיימות.
נטפים מעורבת בכמה יוזמות גלובליות בתחום הקיימות. היא חברה בארגון "מנדט המים" של האו"ם (CEO Water Mandate) ובאמנת "גלובל קומפקט" של האו"ם (Global Compact).
מימן גופרי
מימן גפרי הוא תרכובת כימית המורכבת משני אטומי מימן ואטום גופרית, סימונה הכימי הוא H2S . מזכירה את מבנה המים, אך האלקטרושליליות של הגופרית נמוכה מזו של החמצן ולכן הקוטביות פחותה יותר. התרכובת משמשת חיידקים ליצירת אנרגיה על ידי חמצון המימן הגפרי, על פי ההערכות מפעולה זו התפתחה יכולת הפוטוסינתזה.
המימן הגפרי הוא חומצה חלשה ובתמיסה מימית הוא נפרד לקטיון מימן H+ ולאניון HS-:
כמויות קטנות של מימן גפרי מצויות בנפט גולמי, אולם גז טבעי עשוי להכיל עד 28% מימן גופרי. הרי געש ומעיינות חמים פולטים מימן גפרי שנוצר ככל הנראה מהידרוליזה של מינרליים גופריים, כלומר MS + H2O מגיבים ליצירת MO + H2S (כאשר M = מתכת כלשהי).
הריכוז הממוצע הנורמלי של מימן גפרי באוויר נקי הוא בסביבות 0.0001-0.0002 ppm.
המימן הגפרי הוא גז בטמפרטורת החדר, חסר צבע, בעל ריח של ביצים סרוחות, דליק ורעיל מאוד. מאחר שהוא כבד מן האוויר הוא נוטה להצטבר בתחתיתם של חללים לא מאווררים (מקומות מוקפים). על אף שריח המימן הגפרי חריף מאוד בתחילה, תוך זמן קצר המימן הגפרי פוגע בחוש הריח ועל כן קורבנות פונטנציאליים עשויים שלא לחוש בנוכחותו.
מימן גפרי הוא אחד המרכיבים הנפוצים של גז הביצות, לצד מתאן.
בני עמון
ריימן
ריימן (באנגלית: Rayman) הוא משחק וידאו מז'אנר משחקי הפלטפורמה. משחק זה, הראשון בסדרת משחקי ריימן, נוצר על ידי מייקל אנסל בשנת 1995. המשחק יצא במקור לקונסולת ה-Atari Jaguar וגרסה לקונסולת הפלייסטיישן יצאה במקביל, ובהמשך יצאו גרסאות גם לקונסולת ה-Sega Saturn ולמחשב האישי למערכת ההפעלה MS-DOS, וכן ל-Gameboy Color ולגיים בוי אדוונס.
עלילה.
רקע.
עלילת המשחק מתחילה כשאדון האופל הרשע גונב את הפרוטון הגדול אשר שומר על ההרמוניה בעולם, מביס את בטילה הפיה בניסיונה להגן על הפרוטון וכולא את האלקטונים, יצורים קטנים וורדרדים שנהגו להסתובב סביב הפרוטון. עקב גנבת הפרוטון מתחילים כאוס בעולם ונוצרים יצורים אפלים חדשים. ריימן, גיבור חסר גפיים (כמו כל הדמויות בעולם הזה), נאלץ לצאת למסע ההצלה של העולם בו הוא נלחם בחייליו של אדון האופל וביצורים ידועים בעולמו. במסעו ריימן משיג כוחות חדשים ופוגש יצורים נוספים שעוזרים לו. במהלך המסע ריימן עובר בממלכות שונות ומגוונות.
סיפור.
ריימן מתחיל את המסע ביער החלומות, חסר יכולות מיוחדות, ולאחר זמן קצר פוגש את בטילה שנותנת לו את היכולת לזרוק את אגרופו בעוצמה ובכך להילחם באויביו. בהמשך ריימן פוגש את בטילה עוד מספר פעמים כשבכל פעם היא מעניקה לו יכולת אחרת.